Anchetatorii ONU acuză mercenarii ruși că au ucis civili. Cum răspunde Kremlinul.
Anchetatorii ONU au descoperit că mercenarii ruși au ucis civili. Acuzațiile vin după operațiunile militare din Republica Centrafricană. Purtătorul de cuvânt al Kremlinului a spus că totul este o minciună.
Agenții ruși sunt acuzați de către ONU de abuzuri în Republica Centrafricană. Acuzațiile potrivit cărora consilierii militari ruși detașați în Republica Centrafricană au ucis civili și au jefuit case, au fost respinse de către purtătorul de cuvânt al lui Putin."Consilierii militari ruși nu au putut participa și nu au luat parte nici la omoruri, nici la jafuri. Asta e o altă minciună", a spus Dmitry Peskov, purtătorul de cuvânt al lui Vladimir Putin.Guvernul rus a trimis instructori militari neînarmați în țară printr-o mișcare aprobată de ONU. Mercenarii ruși au alungat rebeli din mai multe orașe în ianuarie și februarie după ce Republica Centrafricană i-a cerut Rusiei să o ajute să-și recupereze comerțul cu diamante.